Na temelju Odluke o uvjetima i načinu raspolaganja nekretninama u vlasništvu Grada Livna („Službeni glasnik grada Livna“ broj: 2/16 i 9/21), članka 19., 23. i 28. Odluke o građevinskom zemljištu („Službeni glasnik Grada Livna“ broj: 7/18), članka 3. Odluke o davanju u zakup neizgrađenog građevinskog zemljišta za postavljanje privremenog objekta na području Detaljnog plana uređenja „Centar 1“, k.o. SP Livno broj:01-02-1511/23 od 15.5.2023. godine i članka 5., 7. i 8. Pravilnika o postupku javnog natječaja za raspolaganje nekretninama u vlasništvu Federacije Bosne i Hercegovine, kantona, općina i gradova („Službene novine F BiH, broj: 17/14), Grad Livno putem Službe za imovinsko-pravne, geodetske poslove i katastar nekretnina o b j a v l j u j e

 **OGLAS**

 **o davanju u zakup neizgrađenog građevinskog zemljišta za postavljanje privremenog objekta na području Detaljnog plana uređenja „Centar 1“, k.o. SP Livno putem javnog nadmetanja-licitacije**

1. Grad Livno, Trg branitelja Livna 1, Livno, daje u zakup neizgrađeno građevinsko zemljište označeno kao:

 – k.č. 1/12, u površini od 9,50 m2, upisano u zk.ul.194, k.o. SP Livno.

Građevinska parcela nalazi se u naseljenom mjestu Livno, na području obuhvata Detaljnog plana uređenja „Centar 1“,

Davanje u zakup navedene parcele je u svrhu postavljanja privremenog objekta do isteka roka određenog lokacijskom informacijom, što u ovom slučaju iznosi tri godine, odnosno do otpočinjanja aktivnosti na privođenju zemljišta planiranoj/konačnoj namjeni koja je definirana detaljnim planom uređenja „CENTAR 1“, a najduže do pet godina s mogućnošću produženja bez javnog natječaja urednim platišama.

**2.**  Davanje u zakup građevinskog zemljišta iz točke 1., ovog oglasa obavit će se putem javnog nadmetanja-licitacije, **22.9.2023. godine** u Velikoj vijećnici zgrade Grada Livna (soba broj 50, potkrovlje), s početkom u 9:00 sati.

**3.** **Pravo sudjelovanja na licitaciji imaju sve fizičke** **i pravne osobe koje dostave potrebnu dokumentaciju.**

**Fizičke osobe, ovisno kojoj kategoriji pripadaju, za sudjelovanje na licitaciji trebaju dostaviti sljedeću dokumentaciju (u originalnu ili ovjerene kopije):**

 **a)** pisanu prijavu za sudjelovanje na licitaciji sa osobnim podatcima i kontakt

 telefonom (moraju dostaviti svi sudionici);

 **b)** dokaz o državljanstvu (uvjerenje o državljanstvu ne starije od šest mjeseci),

 (moraju dostaviti svi sudionici);

**c)** ako sudionik licitacije nastupa kao punomoćnik ponuditelja, uz ostalu potrebnu

 dokumentaciju mora biti dostavljena punomoć u formi notarski obrađene isprave

 koja sadrži ovlaštenje punomoćniku da može pristupiti licitaciji, davati

 ponude za istu, te poduzimati i sve druge radnje u postupku licitacije;

**d)** uvjerenje Službe za financije Grada Livna da ponuditelj nema dugovanja prema

Gradu Livnu po bilo kojem osnovu ne starije od mjesec dana (moraju dostaviti svi

 sudionici),

**e)** dokaz o uplati jamčevine (moraju dostaviti svi sudionici),

**Pravne osobe** **za sudjelovanje na licitaciji trebaju dostaviti sljedeću dokumentaciju (u originalu ili ovjerene kopije):**

 **a)** pisanu prijavu za sudjelovanje na licitaciji sa osobnim podatcima i kontakt

 telefonom;

 **b)** izvod iz sudskog registra za pravne osobe ne stariji od 1 mjesec od dana

izdavanja;

**c)** ako sudionik licitacije nastupa kao punomoćnik ponuditelja, punomoć u formi

notarski obrađene isprave koja sadrži ovlaštenje punomoćniku da može pristupiti licitaciji, davati ponude za istu, te poduzimati i sve druge radnje u postupku licitacije;

**d)** uvjerenje Službe za financije Grada Livna da ponuditelj nema dugovanja prema Gradu Livnu po bilo kojem osnovu ne starije od mjesec dana;

**e)** dokaz o uplati jamčevine;

**Rok za podnošenje prijava je 15 dana od dana objave ovog oglasa u dnevnom tisku (Večernji list za BiH).**

**Prijave se podnose u zatvorenoj kuverti na adresu: “Grad Livno, Povjerenstvo za provođenje javnog nadmetanja-licitacije, Trg branitelja Livna 1, Livno“, s naznakom „Prijava na licitaciju za zakup neizgrađenog građevinskog zemljišta označenog kao k.č. 1/12 na području Detaljnog plana uređenja „Centar 1“, k.o. SP Livno, (broj: 05-27-2855/23) - Ne otvarati“ putem prijemne kancelarije Grada Livna (šalter sala) ili preporučenom poštanskom pošiljkom.**

**Prijave ponuditelja koji imaju bilo kakva dugovanja prema Gradu neće se razmatrati.**

**Prijave trebaju sadržavati svu potrebnu dokumentaciju navedenu u točki 3., u protivnom smatrat će se nepotpunima.**

**Nepotpune i nepravovremene prijave neće se uzeti u razmatranje.**

**4.** Početna cijena mjesečne zakupnine za građevinsko zemljište iz točke 1. iznosi 171,00 KM (stosedamdestjednakonvertibilnamarka).

Za sudjelovanje u licitaciji, **ponuditelj je dužan uplatiti jamčevinu u**  iznosu od 1.000,00 KM

na žiro-račun broj: 1610200063110044 kod Raiffeisen banke u korist Proračuna Grada Livna, šifra Grada Livna je 055, vrsta prihoda 721122, u roku koji je utvrđen za dostavu prijava za sudjelovanje na licitaciji. (točka 3.)

**Uplatom jamčevine sudionici licitacije prihvaćaju sve javno objavljene uvjete zakupa, te naknadni prigovori i pritužbe na uvjete zakupa po uplati iste, neće se razmatrati.**

**5.** Uvid u potrebnu dokumentaciju, njeno preuzimanje kao i sve informacije u svezi licitacije mogu se dobiti u Službi za imovinsko-pravne, geodetske poslove i katastar nekretnina Livno, svakim danom od 9 do 15 sati u sobi broj 26 na telefon: 034/206-218.

**6.** Najpovoljnijim ponuditeljem smatra se ponuditelj koji ponudi najvišu cijenu iznad početne, pod uvjetom da ispunjava i sve druge uvjete licitacije.

U slučaju odustanka najpovoljnijeg ponuditelja, najpovoljnijim ponuditeljem smatra se sljedeći ponuditelj koji je ponudio najvišu cijenu uz uvjet da prihvati najvišu ponuđenu cijenu prvog ponuditelja, a u slučaju da se nekretnina ne uspije dati u zakup, licitacija će se ponoviti.

**Najpovoljniji ponuditelj koji je odustao od ponude, gubi pravo na povrat jamčevine.** Sudionicima licitacije čija se ponuda ne prihvati izvršit će se povrat uplaćene jamčevine u roku od 15 dana od dana održavanja licitacije.

**Zakupodavac zadržava pravo da odustane od zakupa u svako doba prije potpisivanja ugovora iz objektivnih i opravdanih razloga.**

**7.** Zakupoprimac je dužan od dana zaključenja ugovora o zakupu uredno plaćati cijenu mjesečne zakupnine za predmetnu nekretninu najkasnije do 10. dana u mjesecu, umanjenu za iznos uplaćene jamčevine, na žiro-račun broj: 1610200063110044 kod Raiffeisen banke u korist Proračuna Grada Livna, šifra Grada Livna je 055, vrsta prihoda 721122.

U roku od 15 dana od dana plaćanja iznosa zakupnine, zakupoprimac će se uvesti u posjed nekretnine.

**8.** Sve troškove vezano za zaključenje ugovora o zakupu nekretnine iz točke 1. ovog oglasa snosi zakupoprimac.

**9.** Zakupoprimac je obvezan poštivati sve uvjete za postavljanje privremenog objekta na nekretnini iz točke 1. ovog Oglasa, sukladno Lokacijskoj informaciji broj: 07-19-4-45/23 od 06.02.2023. godine Službe za graditeljstvo, prostorno uređenje i stambeno-komunalne poslove Grada Livna, uključujući i uvjete za arhitektonsko oblikovanje i izgradnju građevine sukladno važećim propisima.

**10.** Ovaj oglas objavit će sena oglasnoj ploči i službenoj web stranici Grada Livna, Večernjem listu za BiH i lokalnim radio postajama.

 **Pomoćnik gradonačelnika**

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Mario Ćavar, dipl.iur.

Broj: 05-27-2855/23

Livno, 1. rujna 2023. godine